EPBiH – Skraćeno radno vrijeme naplatnih mjesta

S ciljem prevencije i spriječavanja opasnosti od širenja zarazne bolesti COVID-19, JP Elektroprivreda BiH d.d-Sarajevo skraćuje radno vrijeme naplatnih mjesta u podružnicama.

U periodu  trajanja stanja nesreće proglašenog Odlukom Vlade Federacije BiH,  naplatna mjesta će raditi od  07:30 do 12:00 sati.

U skladu sa naredbama nadležnih organa, na naplatnim mjestima se provode higijensko epidemiološke preporuke uz pojačane mjere zaštite i dezinfekcije, s ciljem zaštite kupaca i uposlenika. Apelujemo na kupce da se strogo pridržavaju preporuka i razdaljine od jednog metra, te da plaćanje vrše putem elektronskog bankarstva.